สวัสดีค่ะ ดิฉันมีอาการคอด้านขวาบวมโดยไม่มีอาการเจ็บปวด ไปตรวจที่รพ.สั่งเจาะเลือดตรวจไทรอยด์ผลเป็นปกติ ผ่านมาเดือนกว่าๆคอด้านซ้ายก็บวมขึ้น(ไม่เจ็บ)แต่มีอาการจุกที่ใต้คางเหนือลูกกระเดือกและบวมนิดๆ จุกมากเหมือนโดนกดคอแค่ขอบแมสก์หรือคอเสื้อมาแตะ แต่ไม่ได้เป็นตลอดเวลาบางครั้งแค่ตึงๆ บางครั้งกลืนไม่ค่อยลง อยากทราบว่าเกิดจากอะไรคะ ปัจจุบันคอทั้ง2ข้างยังบวมอยู่ค่ะ
สวัสดีค่ะ ก้อนบริเวณคอด้านขวา อาจเป็น1. ก้อนของต่อมไทรอยด์ อาจอยู่ตรงกลาง หรือซ้ายขาก็ได้ ก้อนจะขยับได้ตามการกลืน2. ต่อมน้ำเหลืองโต มักมีอาการกดเจ็บร่วม โดยสาเหตุเกิดจากมีการติดเชื้อบริเวณใกล้เคียง เช่น มีฟันผุ เหงือกอักเสบ มีแผลในปาก เป็นไข้หวัด มีคอหอยหรือทอนซิลอักเสบ หูชั้นนอกอักเสบ เป็นต้น ดังนั้น หากไม่ได้มีอาการอะไรผิดปกติ ก็ไม่น่าใช่ค่ะ3. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย4. ก้อนซีสต์ไขมันใต้ผิวหนัง แต่ก้อนจะคลำได้คอนข้างนิ่ม ขยับได้เล็กน้อย กดไม่เจ็บ ไม่ปวด5. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนเนื้องอกไขมัน6. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย7. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีด ร่วมด้วยนอกจากนี้แล้ว หากมีน้ำหนักตัวขึ้น ก็ทำให้มีไขมันไปสะสมในชั้นใต้ผิวหนังมากขึ้น จึงอาจทำให้คอดูหนาบวมขึ้นได้หากรู้สึกว่าคอยังคงบวมขึ้นเรื่อยๆ หรือคลำได้ก้อนที่คอชัดเจน แนะนำควรกลับไปพบแพทย์เพื่อตรวจอีกครั้งค่ะ